Freundel Stuart

Freundel Jerome Stuart (Saint Philip, 1951ko apirilaren 27a) barbadostar politikaria da. Barbadosko lehen ministroa izan zen 2010etik 2018ra.

Zuzenbidean eta zientzia politikoetan lizentziatu zen Mendebaldeko Indietako Unibertsitatea Cave Hill-en. Zuzenbide penalean eta enpresa-zuzenbidean espezializatutako abokatu gisa lan egin zuen. 1974an Lan Ministerioak irakasle izendatu zuen Bigarren Hezkuntzako Princess Margaret eskolan.

1970ean Lanaren Alderdi Demokratikoarekin bat egin zuen eta senatari izan zen 1994ra arte. 1994an diputatu hautatu zuten Legebiltzarrean, baina 1999an ez zuen berriz hautatu. 2003an berriro lortu zuen eserlekua, eta 2008an berriro hautatu zuten.

Bere alderdiak 2008ko hauteskundeak irabazi ondoren, Stuart lehen ministrorde izendatu zuten, eta bi urte geroago lehen ministro bihurtu zen, David Thompson hil ondoren. 2013an hauteskundeak irabazi zituen, baina 2018ko hauteskundeetan eserleku guztiak galdu ondoren, dimisioa eman zuen.

Kategoria:Barbadosko lehen ministroak
Kategoria:Erresuma Batuko Kontseilu Pribatuko kideak